stanford-oval/wikipedia huggingface dataset:
אופוצ'קה
יהודי העיר

בתקופת האימפריה הרוסית לא נכלל העיר בתחום המושב, עם זאת כמה מאות יהודים התגוררו בעיר (היו אלה בעיקר חיילים משוחררים מן הצבא הרוסי ובני משפחתיהם). לפי מרשם האוכלוסין שנערך ב-1897 התגוררו בעיר 248 יהודים (כ-4% מהאוכלוסייה).
בשנות השלושים של המאה ה-20 התגוררו באופוצ'קה כ-580 יהודים מתוך כ-5,000 תושבי העיר. רובם עזבו ערב השואה ועם הכיבוש הגרמני ביולי 1941 היו בעיר כ-290 יהודים. באוגוסט 1941 רוכזו כ-200 יהודים בגטו ובנובמבר החל רצח תושבי הגטו. עד מרץ 1942 נרצחו כ-120 מיושבי הגטו. ב-8 במרץ 1942 נרצחו יתר התושבים בירי ביער הסמוך.
אוריקולותרפיה

נקודות הדיקור באוזן
אוריקולותרפיה (באנגלית: Auriculotherapy) היא שיטה טיפולית מתחום הרפואה האלטרנטיבית אשר פותחה בצרפת בשנות ה-50 על ידי רופאים העוסקת בדיקור אפרכסת האוזן. אוריקולותרפיה גזורה מהמילה האנגלית auricle שמשמעותה "אפרכסת". השיטה מבוססת על תאוריה הגורסת כי האוזן מייצגת את שאר הגוף בתוכה. ההנחה כי איבר או אזור אחד בגוף מייצג את הגוף כולו נפוצה ברפואה הסינית, בדומה לאירידיולוגיה ורפלקסולוגיה, אולם טענה זו לא נתמכת על ידי ראיות מדעיות כלשהן.
על פי השיטה, ניתן באמצעות גירוי האוזן ודיקורה לאבחן ולטפל בכאבים ולרפאות שיבושים ביוכימיים בגוף.
שיטת טיפול זו הייתה נפוצה בסין לפני 2500 שנה ומשם התפשטה לשאר מדינות המזרח, לארצות הברית ולאירופה.  בשנת 1953 בליון דר' פול נוג'יה ראה סימנים כהים על אוזני מטופלים שהגיעו למרפאתו ואלו סיפרו לו שהיו אצל הגברת מרי שנחשבה למכשפה מפורסמת באותה תקופה שהייתה צורבת את האוזן עם ברזל חם,  משם החל במחקר רפואי מעמיק עד שהסינים בשנת 1984 אימצו את הנקודות שהוא מיפה וזיהה. לפני טיפול אוריקולותרפיה יש לזהות את 313 הנקודות באפרכסת האוזן - שמייצגות, את כל אברי גוף האדם, הורמונים, וכן נקודות פונקציונליות, כל אוזן מטופלת בנפרד.
לטענת המטפלים בשיטה זו, האוריקולותרפיה יכולה לטפל במגוון בעיות רפואיות להבדיל מרפלקסולוגיה ניתן לטפל גם במחלות פנימיות כגון: מערכת השתן, בעיות עיכול, טחורים, בעיות עור, גמגום, הפסקת עישון, נשימה, חרדות, בעיות נפשיות, כאבי גב ועוד.
הערות שוליים

↑  acuwatch - The Skeptical Guide to Acupuncture History, Theories, and Practices
↑  acupuncture - The Skeptic's Dictionary - Skepdic.com
↑  "Battlefield acupuncture revisited".
| --- | --- |
בקרת זהויות :  NKC: ph249397 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אור (רונה)

| 0 | 1 | 2 | 3 | 4 |
| --- | --- | --- | --- | --- |
| שם | פרוטו-גרמנית | אנגלית עתיקה | נורדית עתיקה | נורדית עתיקה |
| שם | אוּרוז או אוּרם | אוּר או יִיר | אוּר | אוּר |
| שם | שור בר/מים | גשם | גשם | גשם |
| צורה | פות'רק קדום | פות'רק | פות'רק מאוחר | פות'רק מאוחר |
| צורה |  |   |  |  |
| יוניקוד | ᚢ  U+16A2 | ᚢ ᚣ  U+16A2U+16A3 | ᚢ  U+16A2 | ᚢ  U+16A2 |
| תעתיק | u | u; y | u | u |
| IPA | [u(ː)] | [u(ː)], [y(ː)] | [u(ː)], [y(ː)], [ɔ(ː)], [w] | [u(ː)], [y(ː)], [ɔ(ː)], [w] |
| מספר הרונה | 2 | 2; 27 | 2 | 2 |
אור או אורוז הוא שמה של הרונה ᚢ באלפבית פות'רק קדום, אשר מתועתקת כצליל שורוק.
משמעות שמה של הרונה - שור בר, אך ייתכן שמקור השם במילה הפרוטו-גרמנית אורם שמשמעה "מים".
אות זו מקבילה לאות "אורוס" באלפבית הגותי.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות | רונות |  |
| פות'רק קדום: | ᚠ | ᚢ | ᚦ | ᚨ | ᚱ | ᚲ | ᚷ | ᚹ | ᚺ | ᚾ | ᛁ | ᛃ |  | ᛇ | ᛈ | ᛉ | ᛊ | ᛏ | ᛒ | ᛖ | ᛗ | ᛚ | ᛜ | ᛞ | ᛟ |   |   |   |   |   |
| אנגלית עתיקה: | ᚠ | ᚢ | ᚦ | ᚩ | ᚱ | ᚳ | ᚷ ȝ | ᚹ | ᚻ | ᚾ | ᛁ | ᛄ |  | ᛇ | ᛈ | ᛉ | ᛋ | ᛏ | ᛒ | ᛖ | ᛗ | ᛚ | ᛝ | ᛞ | ᛟ |   | ᚪ | ᚫ | ᚣ | ᛠ |
| פות'רק מאוחר: | ᚠ | ᚢ | ᚦ | ᚬ | ᚱ | ᚴ |   |   | ᚼ | ᚾ | ᛁ |  | ᛅ |   |   |   | ᛋ | ᛏ | ᛒ |   | ᛘ | ᛚ |   |   |   | ᛦ |   |   |   |   |
| תעתיק: | f | u | þ | a | r | k | g | w | h | n | i | j |  | ï | p | z | s | t | b | e | m | l | ŋ | d | o |  |  |  |  |  |
אוניברסיטת פוליטכניק פלסטין

| --- | --- |

הפקולטה למדע וטכנולוגיה
 מכון טכנולוגי
 תקופת הפעילות:  1978–הווה (כ־46 שנים)
 סטודנטים
 :  6,000
 שונות
 כינוי קבוצת הספורט:  PPU
 מיקום
 מיקום:  הרשות הפלסטינית הרשות הפלסטינית, חברון
 מדינה:  מדינה פלסטינית מדינה פלסטינית
 קואורדינטות:  31°32′01″N 35°05′50″E﻿ / ﻿31.533611°N 35.097222°E﻿ / 31.533611; 35.097222
 אתר האוניברסיטה
  (למפת הר חברון מוגדלת) אוניברסיטת פוליטכניק פלסטין(למפת הר חברון רגילה) אוניברסיטת פוליטכניק פלסטין(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אוניברסיטת פוליטכניק פלסטין(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אוניברסיטת פוליטכניק פלסטין
 
אוניברסיטת פוליטכניק פלסטין (בערבית: جامعة بوليتكنك فلسطين; מכונה גם הפוליטכניקום) היא מוסד להשכלה גבוהה פלסטיני שנוסד ב-1978. נכון לשנת 2018, מניין הסטודנטים עומד מעל 6,000.
היסטוריה

אוניברסיטת פוליטכניק פלסטין נוסדה בשנת 1978, באישור ממשלת ישראל, שפעלה בעניין זה בניגוד למדיניות ממשלת ירדן שקדמה לה בשליטה בשטח עד 1967, על ידי אגודת האקדמאים של חברון. שלושת הבניינים שמרכיבים את המוסד פזורים באזורים שונים של העיר. הפוליטכניקום עוסק בארבעה תחומים עיקריים: ביוטכנולוגיה, מחקר, בחינת רכב ומחצבים (חברון מהווה מרכז אזורי לחציבת ושיווק אבנים במזרח התיכון).
בשנת 2010, בנו סטודנטים באוניברסיטה רכב המונע באנרגיה סולארית.
הפוליטכניקום מזוהה עם תנועת החמאס בעיר חברון, ונכון ל-2014 כ-20 מבוגריו ביצעו פיגועי טרור נגד ישראלים. באוניברסיטה קיים אמפיתיאטרון על שם בילאל עאמר, ששוחרר בעסקת שליט אחרי שנידון ל-20 שנות מאסר. האוניברסיטה משתפת פעולה עם ימק"א ואניברסיטאות בנורווגיה בפעילות למען חרם על ישראל.
פקולטות

במוסד פקולטות שונות, בהן הנדסה אזרחית, מחשבים, כימיה ופיזיקה.
שיתופי פעולה אקדמיים

לפוליטכניק פלסטין שיתופי פעולה אקדמיים עם:
מכללת אלקאסמי מבאקה אל-גרבייה
האוניברסיטה הפתוחה אל-קודס
אוניברסיטת פירנצה מאיטליה
אוניברסיטת ליון מצרפת
אוניברסיטת הרטפורד ממדינת קונטיקט שבארצות הברית
הערות שוליים

↑  Louise Tickle, ‏Universities in conflict zones: 'we face intimidation and arrests', Guardian
↑  אתר האוניברסיטה
↑  Rachel Shabi , ‏Palestinians build solar car from scratch, Guardian, Sun 18 Jul 2010
↑  לרוע יש שם: קוואסמה, באתר ישראל היום, 4 ביולי 2014
↑  כתבה באתר האוניברסיטה
↑  כתבה באתר האוניברסיטה
| --- | --- |
בקרת זהויות :  GND: 1204957029  ISNI: 0000 0004 0444 686X  VIAF: 981158261772802540009   WorldCat (עם VIAF): 981158261772802540009 
ערך זה הוא קצרמרבנושא אוניברסיטאות ומכללות ובנושא הרשות הפלסטינית. אתם מוזמנים לתרום לוויקיפדיה ו.
אידה-לובה

| --- | --- |
אידה-לובה, מלודיפסטיבלן 2023
אידה-לובה, מלודיפסטיבלן 2023
 לידה:  2 באוגוסט 2004 (בת 20) סטוקהולם, שוודיה
 שם לידה:  Ida-Lova Saga Lind 
 מוקד פעילות:  שוודיה 
 שפה מועדפת:  שוודית 
 פרופיל ב-IMDb
 
אידה-לובה סאגה לינד (בשוודית: Ida-Lova Saga Lind; נולדה ב-2 באוגוסט 2004) הידועה בשמה הפרטי, אידה-לובה, היא זמרת-יוצרת שוודית.
ביוגרפיה

אידה-לובה היא בתם של הקומיקאית והשחקנית כריסטין מלצר, ובעלה ניקלס לינד. התפרסמה בזכות גרסת הכיסוי שלה ל-"Utan dina" של להקת קנט בטקס ה-Swedish Heroes. מאוחר יותר גרסה זו פורמה כסינגל. כנערה, למדה בבית הספר התיכוני למוזיקה על שם ויקטור רידברג. מאז הוציאה חמישה סינגלים נוספים, כשהאחרון, "På låtsas", יצא ב-28 בינואר 2022.
בנובמבר 2022 נחשף כי היא עתידה להתחרות במלודיפסטיבלן 2023, הקדם הלאומי של שוודיה לאירוויזיון 2023, עם השיר "Låt hela stan se på". היא ביצעה את שירה במקצה השלישי, והודחה מהתחרות.
דיסקוגרפיה > מיני-אלבומים

2022 – Hallå världen kan du stanna?
הערות שוליים

↑  "Sweden: The artists for Melodifestivalen 2023 revealed". EurovisionWorld.com (באנגלית בריטית). Christian Petersen. 2022-11-29. נבדק ב-2023-03-05.
| --- | --- |
בקרת זהויות :  MusicBrainz: 5352cd5c-4ab1-47d2-bba2-36259aaeadb1
אופוסום קצר-זנב

| אופוסום קצר-זנב |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אופוסומאים
משפחה:: אופוסומיים
סוג:: אופוסום קצר-זנב
מינים
 29
שם מדעי
 Monodelphis ‏בורנט, 1830

אופוסום קצר-זנב (שם מדעי: Monodelphis) הוא סוג של יונק כיס קטן-בינוני במשפחת האופוסומיים שכולל 29 מינים החיים באמריקה הדרומית. הוא תואר מדעית לראשונה בשנת 1830 על ידי הבוטנאי הבריטי גילברט תומאס ברנט. זהו בין הסוגים עם מספר המינים הגדול ביותר במשפחה.
תיאור

האופוסום קצר הזנב הוא כיסאי קטן דמוי חדף או חולדה, וגדול יחסית לסוגים הקטנים במשפחה; אורך הגוף של המינים בסוג: 22-11 ס״מ, אורך הזנב: 9-5 ס״מ ומשקלם 25–150 גרם. הגוף קומפקטי וכדורי, הצוואר קצר ורחב והראש מחודד ומוארך בצורה בולטת יותר ממינים אחרים ומזכיר את ראש החדף או הדסיור. הזנב דל בשיער, ובניגוד לסוגים קטנים אחרים קצר בהרבה מהגוף. יש לו יכולת לפיתה טובה שמאפשרת לאופוסומים לטפס בנקל על ענפים וגבעולים. העיניים חרוזיות ובולטות, האוזניים עגולות וקטנות והאף מרובע וזעיר.
לאופוסום קצר הזנב פרווה קצרה וצפופה, והיא רבגונית יותר משל הסוגים הקטנים האחרים; בנוסף ההבדלים בין המינים ברורים יותר בשל שינויים בצבעים ובסימונים. צבע הפרווה משתנה ממין למין ונע בין חלודה לצהוב-אוכרה, ירוק-זית, חום אדמדם, מהגוני, ערמוני, חום שוקולד, פחם, שחור-כחלחל, אפור כהה, כסוף או צהבהב-בז׳. אצל מינים רבים חלקים בפרווה דוגמת הראש, הגב או פלג הגוף האחורי צבועים בצבעים מנוגדים לחלוטין: פחם וערמוני, צהוב ושחור, אדמדם ואפור, צהוב, אדום ושחור ועוד.
לחלק מהמינים יש פס עד 3 פסים שחורים בגב ובצדדיו. הראש שונה גם הוא בצבעו ממין למין, ועשוי להיות כהה או בהיר יותר משאר הגוף, או להיות זהה בצבע. הטבעות השחורות האופיינות לאופוסומיים נעדרים לחלוטין אצל סוג זה, ולעיתים יש פס שחור על החרטום. אצל רוב המינים בצד התחתון הפרווה חיוורת ביחס לשאר הגוף: מלבן בוהק עד לאוכרה וערמוני. החוטם ורדרד או סגלגל, והאף אדמוני, סגלגל או שחור. אצל רוב המינים האזורים הקירחים דוגמת כפות הידיים והרגליים, הזנב והואזניים בצבע סגלגל, ורדרד או פחם.
תפוצה ואקולוגיה

מיני האופוסום קצר הזנב אנדמיים לאמריקה הדרומית; למעלה ממחצית מהמינים נמצאים במידה זו או אחרת בברזיל. יש גם נוכחות רבה בבוליביה, פרגוואי, פרו וארגנטינה ונוכחות מועטה בשילד גויאנה, אורוגוואי ווונצואלה. בית הגידול של האופוסומים קצרי הזנב, כולל יערות גשם טרופיים ויבשים, סוואנות מיוערות, לחות או יבשות, יערות הרריים, יערות גדותיים וערבות עשב.
האופוסומיים פעילים בשעות הלילה והדמדומים ומבלים את היום בשינה בנקיקי סלעים, גזעים חלולים וקינים נטושים של עופות. הם חיים בבדידות מחוץ לעונת הרבייה, תרים אחר מזון בעיקר על האדמה, ומטפסים מפעם לפעם על העצים. על אף שהאופוסומיים קצרי הזנב ציידים מיומנים, הם אוכלי-כל וניזונים מחרקים, עכבישאים, מכרסמים קטנים ונבלות לצד זרעים ופירות.
לנקבה יש 17-11 פטמות על הבטן ללא כיס. ההיריון נמשך 15-14 ימים לאחריהם היא ממליטה שגר של 5–12 וולדות ולעיתים אף 16. הם נצמדים לפטמות בבטנה ונתלים באמצעות הגפיים והזנב. הגורים נגמלים לאחר חודשיים ומגיעים לבגרות בגיל 4–5 חודשים. בתנאים אופטימליים, האופוסומית מסוגלת להמליט עד 4 פעמים בשנה. תוחלת החיים הממוצעת נעה בין שנה לשנתיים ובשבי עד 4 שנים.
מינים

הסוג כולל 29 מינים (האחרון שבהם התגלה ב-2019):
אופוסום קצר-זנב אוסגוד (Monodelphis osgoodi)
אופוסום קצר-זנב אמזוני (Monodelphis glirina)
אופוסום קצר-זנב אמיליה (Monodelphis emiliae)
אופוסום קצר-זנב אפור (Monodelphis domestica)
אופוסום קצר-זנב ארלינדו (Monodelphis arlindoi)
אופוסום קצר-זנב ברדסי (Monodelphis palliolata)
אופוסום קצר-זנב גויאני (Monodelphis brevicaudata)
אופוסום קצר-זנב גרדנר (Monodelphis gardneri)
אופוסום קצר-זנב הנדלי (Monodelphis handleyi)
אופוסום קצר-זנב ווס (Monodelphis vossi)
אופוסום קצר-זנב חום (Monodelphis adusta)
אופוסום קצר-זנב חוטמני (Monodelphis scalops)
אופוסום קצר-זנב חדפי (Monodelphis sorex)
אופוסום קצר-זנב טואן (Monodelphis touan)
אופוסום קצר-זנב מאראג׳ו (Monodelphis maraxina)
אופוסום קצר-זנב ננסי (Monodelphis kunsi)
אופוסום קצר-זנב סאסי (Monodelphis saci)
אופוסום קצר-זנב סנטה-רוזה (Monodelphis sanctaerosae)
אופוסום קצר-זנב ערמוני (Monodelphis rubida)
אופוסום קצר-זנב פרואני (Monodelphis peruviana)
אופוסום קצר-זנב פינוקיו (Monodelphis pinocchio)
אופוסום קצר-זנב רייג (Monodelphis reigi)
אופוסום קצר-זנב רונלד (Monodelphis ronaldi)
אופוסום תלת-פסים אדום (Monodelphis umbristriata)
אופוסום תלת-פסים איהרינג (Monodelphis iheringi)
אופוסום תלת-פסים דרומי (Monodelphis theresa)
אופוסום תלת-פסים צפוני (Monodelphis americana)
אופוסום חד-פס (Monodelphis unistriata)
אופוסום צהוב-צד (Monodelphis dimidiata)
אופוסום קצר-זנב חוטמני.
אופוסום קצר-זנב אפור.
אופוסום קצר-זנב טואן.
אופוסום תלת-פסים צפוני.
אורי בנימין

אורי בנימין (נולד ב-11 במרץ 1954) הוא כדורגלן עבר ישראלי אשר שיחק בעמדת המגן הימני בהפועל באר שבע.
ביוגרפיה

בנימין נולד ב-1954 בבאר שבע לבן והילדה בנימין, שעלו מהודו ב-1950. בנימין פרץ לתודעת הציבור כשהחל לשחק בהפועל באר שבע בשנת 1974, בעודו בן 20. בנימין קיבל הזדמנות פז ממאמן הקבוצה באותה העת, אמציה לבקוביץ', אשר החליט להשתמש בטקטיקה חדשה עבור הכדורגל הישראלי בה המגנים מתפקדים גם כשחקנים התקפיים לכל דבר. כך בנימין הפך לגיבור הקהל כאשר הוביל, יחד עם מקבילו באגף השמאלי, יעקב כהן, את הקבוצה לשתי אליפויות ברצף.
בעונת 1974/1975 זכה בנימין בתואר כדורגלן העונה בישראל. בשנת 1980 פרש ממשחק פעיל בגיל 26 עקב פציעה.
ב-7 בינואר 2010 בנימין הוכנס על ידי הנהלת הפועל באר שבע להיכל התהילה של המועדון, ובכך נחשב לאחד מעשרים השחקנים הטובים בתולדות המועדון.
חיים אישיים

בנימין נשוי ואב ל-5 ילדים.
תארים

אליפות: (2): 1974/1975, 1975/1976
אלוף האלופים (1): 1974/1975
כדורגלן העונה בישראל: 1974/1975
הערות שוליים

↑  אריה רפפורט, 40 שנות ספורט בנגב, הוצאה בחסות "כל-בי"
↑  יגאל ברמן, ‏ב"ש עושה כבוד: 20 הגדולים נכנסו להיכל התהילה, באתר ONE‏, 7 בינואר 2010
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
אידה (סרט)

| --- | --- |

כרזת הסרט בעברית
 בימוי:  פאבל פאבליקובסקי
 הופק בידי:  אריק אברהם פיוטר ג'יינצ'ול אווה פושצ'ינייסקה
 תסריט:  רבקה לנקייביץ' פאבל פאבליקובסקי
 עריכה:  ירוסלב קמינסקי
 שחקנים ראשיים:  אגתה קולשה אגתה צ'בוכובסקה דוד אוגרודניק
 מוזיקה:  כריסטיאן איידנס אנדרסן
 צילום:  לוקאש ז'אל רישרד לנצבסקי
 מדינה:  פולין, דנמרק, צרפת, ארצות הברית
 חברת הפקה:  Opus Film 
 חברה מפיצה:  Lucky Red Distribuzione, בפסקה זו רשומה אחת נוספת שטרם תורגמה 
 שיטת הפצה:  וידאו על פי דרישה 
 הקרנת בכורה:  7 בספטמבר 2013 בפסטיבל הסרטים הבינלאומי בטורונטו 11 בספטמבר 2013 בפולין
 משך הקרנה:  82 דקות
 שפת הסרט:  פולנית, צרפתית, לטינית
 סוגה:  סרט דרמה 
 תקציב:  2,000,000 אירו
 הכנסות:  10.7 מיליון אירו
 הכנסות באתר מוג'ו:   ida
 פרסים:  פרס אוסקר לסרט הזר הטוב ביותר, פרס סטלייט לסרט הזר הטוב ביותר, פרס באפט"א לסרט הזר הטוב ביותר
 אתר רשמי
 דף הסרט ב־IMDb
 
אידה (בפולנית: ida) הוא סרט דרמה פולני בשחור לבן, שיצא בשנת 2013, וזכה בשנת 2015 בפרס אוסקר לסרט הזר הטוב ביותר.
עלילה

העלילה מתרחשת בשנות ה-60 של המאה ה-20 בפולין. אנה, נזירה צעירה, מחויבת על פי אם המנזר ללכת לבקר את דודתה, ונדה גרוז, בת משפחתה היחידה, לפני שאנה תוכל לנדור את נדריה. אנה נוסעת לבקר את דודתה ונדה, אשר מעשנת בשרשרת, בעלת בעיות שתייה ומופקרת מינית. ונדה מגלה לאנה כי שמה האמיתי הוא אידה לבנשטיין. ההורים של אידה היו יהודים שנרצחו בסוף הכיבוש הגרמני של פולין במלחמת העולם השנייה (1939-1945). אידה הייתה אז תינוקת, והגיעה כיתומה למנזר. ונדה, שהייתה לוחמת במחתרת הקומוניסטית נגד הכיבוש הגרמני, הפכה לפרקליטת המדינה שכונתה "ונדה האדומה" מכיוון שלעיתים שלחה אנשים אל מותם. תפקידה של ונדה מרמז על משפטי הראווה הפוליטיים של שנות ה-50 המוקדמות, כאשר הממשלה הקומוניסטית של פולין השתמשה בטרור שיפוטי (בין השאר) במטרה לחסל את האויבים הפוליטיים שלה.
ונדה מספרת לאידה שהיא צריכה לנסות כמה חטאים והנאות מהעולם החומרי והעכשווי לפני שהיא מחליטה לנדור את נדריה. היא אוספת טרמפיסט, ליס, שמתברר כנגן סקסופון אלט שמופיע בעיר. ונדה מנסה להביא את אידה להופעתו, אך היא מסרבת וונדה הולכת לבד.
אידה רוצה למצוא את גופותיהם של הוריה אשר נרצחו. ונדה לוקחת אותה לבית שבו נולדה, שעתה נלקח על ידי פליקס סקיבה ובני משפחתו. במהלך המלחמה, כשוונדה עזבה את משפחתה בשביל להילחם במחתרת, היא שמה את משפחתה אצל פליקס. לבסוף, לאחר ניסיונות רבים לשכנוע, בנו של פליקס מחליט להראות לוונדה ולאידה את המקום שבו משפחתם נקברה, ובתמורה לא ידרשו את הבית.
פליקס מודה שהוא לקח את שלושת בני משפחת לבנשטיין (ההורים ובנה של ונדה) אל תוך היער והרג אותם. פליקס אומר שבגלל שאידה הייתה קטנה מאוד והייתה מסוגלת להתחזות לנוצרית, הוא שלח אותה למנזר. אבל בנה הקטן של ונדה היה כהה ונימול, ולכן לא יכל להתחזות לנוצרי. כתוצאה מכך, פליקס הרג אותו יחד עם הוריה של אידה. מניע הרצח אינו מתואר בסרט.
פליקס לוקח את הנשים למקום הרצח ביער, חופר ומוציא את עצמות בני המשפחה. ונדה ואידה לקחת את העצמות לאחוזת הקבר המשפחתי שלהן, בבית קברות נטוש, בלובלין וקוברות אותן.
לאחר מכן, כל אחת מהן חוזרת למסלול הרגיל של חייהן: ונדה חוזרת לשתות ואידה חוזרת למנזר בשביל להיערך לנדירת הנדרים. עם זאת, מציאת הגופות משפיעה עמוק על שתיהן - אידה עדיין אינה מרגישה מוכנה לנדרים, וונדה בסופו של דבר קופצת אל מותה מחלון דירתה. אידה חוזרת כדי להשתתף בהלווייתה של ונדה, שבה היא רואה את ליס, נגן הסקסופון שוב. בדירתה של ונדה, אידה לובשת את שמלת הערב של ונדה ואת נעלי העקב שלה, שותה ומעשנת. לאחר מכן הולכת להופעה של ליס, שם הוא מלמד אותה לרקוד.
אחרי ההופעה אידה וליס שוכבים. למחרת בבוקר, הוא מציע לה להתחתן, להביא ילדים ולחיות חיים נורמליים. אידה לא מתרשמת ומחליטה לחזור למנזר.
קבלה

הסרט התקבל באהדה רבה מאוד על התסריט, הצילום והאווירה המיוחדת שיש בסרט. בעיתון הניו יורק טיימס נכתב כי "עם תמציתיות עוצרת נשימה ובהירות-80 דקות של צנע, מיסגור בזהירות שחורה ולבן-מר. הבמאי חודר את הסבך החשוך ביותר, דרך היסטוריה הפולנית, והתחשבן עם הפשעים של הסטליניזם והשואה". בנוסף, מבקרים רבים היללו את המשחק של שתי השחקניות הראשיות.
באתר Rotten Tomatoes הסרט קיבל דירוג של 96% מתוך 115 ביקורות.
קבלה > מחלוקת על הסרט

חוץ מהאהדה הרבה, הסרט קיבל ביקורות רבות ובמיוחד על יחסי יהודים-נוצרים במהלך המלחמה. נטען כי הסרט מראה בצורה שלילית את הפולנים ונראה כי כולם היו אנטישמים ופעלו נגד יהודים, מבלי להזכיר את אלפי הפולנים שנרצחו על ידי הנאצים במהלך המלחמה. אחד ממפיקי הסרט הגיב כי "האם הם באמת מציעים שכל הסרטים המבוסס על אירועים היסטוריים באופן רופף צריכים לבוא עם כיתובי קשר? תגידו את זה למר סטון, ספילברג ומר פון דונרסמארק," המתייחס לבמאי הסרטים של JFK, לינקולן, והחיים של אחרים.
לעומת זאת, פורסמה גם ביקורת מעורפלת על דמותה של ונדה, אשר יוצרת ומנציחה את הסטראוטיפ על יהודי פולין, כאלה ששיתפו פעולה עם המשטר הקומוניסטי שלאחר המלחמה.
איירופורט

נפת איירופורט (ברוסית: район Аэропорт) היא נפה במחוז הצפוני של העיר הפדרלית מוסקבה שברוסיה. שטחה הוא 4.58 קמ"ר ואוכלוסייתה מונה 79,541 תושבים (2020).
אתרים ראויים לציון

VTB ארנה
ארמון פטרובסקי
פארק פטרובסקי (רו')
עיר האמנים (רו')
אוניברסיטת דרך ורכב של מוסקבה (רו')
האוניברסיטה הפיננסית תחת ממשלת הפדרציה הרוסית (אנ')
תחנת מטרו: דינמו, סוקול
אידה הנדל

| --- | --- |

 לידה:  15 בדצמבר 1928 חלם, רפובליקת פולין 
 פטירה:  1 ביולי 2020 (בגיל 91) מיאמי, ארצות הברית 
 מוקד פעילות:  הממלכה המאוחדת, פולין 
 מקום לימודים:  אוניברסיטת פרדריק שופן למוזיקה 
 סוגה:  מוזיקה קלאסית 
 שפה מועדפת:  אנגלית, פולנית 
 כלי נגינה:  כינור 
 חברת תקליטים:  דקה רקורדס, דויטשה גרמופון 
 פרסים והוקרה:  מפקדת במסדר האימפריה הבריטית (1991)  דוקטור לשם כבוד מאוניברסיטת מקגיל (2006)  מדליית זהב להצטיינות בתרבות  מדליית סיבליוס 
 פרופיל ב-IMDb
 
אידה הֶנדֶל (באנגלית: Ida Haendel;‏ 15 בדצמבר 1928 – 30 ביוני 2020) הייתה כנרת בריטית-יהודייה, ילידת פולין.
קורות חיים

הנדל נולדה בדצמבר 1928 בעיירה חלם שבפולין. החלה בהיכרות עם הכינור כבר בגיל שלוש, ובגיל שבע החלה ללמוד אצל מייצ'סלב מיכאלוביץ', תלמידו של ליאופולד אאואר, באקדמיה למוזיקה ע"ש פרדריק שופן בוורשה. בין השנים 1935–1939 למדה הנדל אצל קרל פלש בלונדון, ובהמשך למדה אצל ג'ורג'ה אנסקו. ב-1937 ניגנה לראשונה בבריטניה, בהיכל המלכה (Queen's Hall) תחת שרביטו של הנרי ווד. במהלך מלחמת העולם השנייה ניגנה במפעלים ובעבור חיילים בריטיים ואמריקאיים. בשנת 1946 ניגנה לראשונה בארצות הברית, ובין השנים 1948–1949 הקליטה עם תזמורת פילהרמוניה בניצוחו של רפאל קובליק את הקונצ'רטי לכינור מאת לודוויג ואן בטהובן ומקס ברוך. היא המשיכה להקליט גם בגיל מתקדם ובשנת 2003 הקטליה עם ולנטינה ליסיצה.
בשנת 1952 עברה הנדל למונטריאול. ב-1970 הוציאה לאור את האוטוביוגרפיה שלה, Woman with Violin ("אישה עם כינור"). בשנת 1979 עברה למיאמי, שם נפטרה ב-30 ביוני 2020.
בשנת 1991 הוענק לה תואר "מפקדת" של מסדר האימפריה הבריטית (CBE), וב-1993 העניק לה הנסיך צ'ארלס תואר דוקטור לשם כבוד מטעם הקולג' המלכותי למוזיקה.
הנדל ניגנה על כינור תוצרת אנטוניו סטרדיווארי משנת 1696, וכן על כינור משל ג'וזפה גוארנרי.
ביקרה והופיעה בישראל עשרות פעמים, החל משנות ה-50.
אוטוביוגרפיה

Ida Haendel, Woman with Violin: an autobiography, London: Gollancz, 1970, ISBN 0-575-00473-8
הערות שוליים

↑  Bayerischer Rundfunk, Zum Tod von Ida Haendel: Warmherzig und würdevoll | BR-Klassik, BR Klassik, ‏1 ביולי 2020 (בגרמנית)
| --- | --- |
בקרת זהויות :  NLI: 987007427280105171  PLWABN: 9810637799105606  BIBSYS: 3070673  BNE: XX963239  BnF: cb13926987c (data)  CiNii: DA11033759  GND: 129242349  ISNI: 0000 0001 1876 1578  LCCN: n82063151  MusicBrainz: 49a03f1a-6a23-4433-9442-997596b81daf  NKC: xx0020900  NSK: 000660836  RERO: 02-A003339310  SNAC: w6v12r9t  SUDOC: 162072120  VIAF: 169773889   WorldCat (עם VIAF): 169773889
אורנה קופרמן

| --- | --- |

 לידה:  חולון
 ענף מדעי:  מדעי המחשב 
 מקום לימודים:  הטכניון – מכון טכנולוגי לישראל  אוניברסיטת קליפורניה בברקלי 
 מנחה לדוקטורט:  ארנה גרימברג 
 מוסדות:  האוניברסיטה העברית בירושלים (1 באוקטובר 1998)  האוניברסיטה העברית בירושלים  מעבדות נוקיה בל 
 תלמידי דוקטורט:  חנה צ'וקלר, שאול אלמגור 
 פרסים והוקרה:  פרס מיכאל ברונו (2018) 
 בן או בת זוג:  רז קופרמן 
 www.cs.huji.ac.il/~ornak/
 
אורנה קופרמן היא פרופסור למדעי המחשב באוניברסיטה העברית בירושלים.
ביוגרפיה

קופרמן נולדה בחולון ליוסף ברנהולץ המנהל הראשון של תיכון אילון ולאם מנהלת חשבונות. שירתה בצה"ל בין השנים 1986–1988. בשנת 1995 קיבלה דוקטורט מהטכניון.
בשנת 1996 הייתה חברת הסגל הטכני במעבדות בל ובין השנים 1997–1998 עשתה פוסט-דוקטורט באוניברסיטת ברקלי. לאחר מכן מונתה למרצה בבית הספר למדעי המחשב ולהנדסה באוניברסיטה העברית בירושלים. כהנה כראש בית הספר. תחומי מחקרה הם שיטות פורמליות לתכנון וייצור מערכות ממוחשבות ובפרט אוטומטים אינסופיים, אימות פורמלי ולוגיקה טמפורלית.
הייתה יועצת נשיא האוניברסיטה לענייני מגדר. במסגרת זו יזמה את "נוהל 15:30", לפיו מועדי ההרצאות והסמינרים המחלקתיים במרבית היחידות באוניברסיטה העברית יסתיימו עד השעה 15:30. מטרת הנוהל היא לאפשר לחוקרות וחוקרים צעירים המגדלים ילדים להשתתף בהרצאות ובסמינרים מחלקתיים מבלי שהדבר יבוא על חשבון בילוי הזמן שלהם עם ילדיהם.
הייתה סגנית רקטור האוניברסיטה העברית.
אחותה התאומה, תמי תמיר, היא פרופ' למדעי המחשב ודיקנית בית הספר למדעי המחשב במרכז הבינתחומי הרצליה. בעלה, רז קופרמן, הוא פרופ' למתמטיקה באוניברסיטה העברית. לזוג ארבעה ילדים.[דרוש מקור]
הערות שוליים

↑  לראשונה במוסד אקדמי בארץ: האוניברסיטה העברית תתאים את יום העבודה לצורכי חוקריה המגדלים ילדים באתר האוניברסיטה העברית בירושלים, 1 בנובמבר 2012
| --- | --- |
בקרת זהויות :  NLI: 987008115780605171  dblp: k/OrnaKupferman  MGP: 102936  ORCID: 0000-0003-4699-6117  SUDOC: 201476037  VIAF: 88150565716906251973   WorldCat (עם VIAF): 88150565716906251973
אופוסום שחור-כתף

| אופוסום שחור-כתף |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: אופוסומאים
משפחה:: אופוסומיים
סוג:: אופוסום שחור-כתף
מין:: אופוסום שחור-כתף
שם מדעי
 Caluromysiops irrupta ‏Sanborn, 1951
תחום תפוצה


אופוסום שחור-כתף (שם מדעי: Caluromysiops irrupta) הוא סוג של אופוסום בינוני דמוי אולינגו שמצוי באמריקה הדרומית ומהווה מין יחיד בסוגו. הוא תואר מדעית לראשונה בשנת 1951 על ידי הביולוג האמריקני קולין קמפבל סנבורן שהיה אוצר במוזיאון פילד להיסטוריה של הטבע, וקרוב מבחינה גנטית בעיקר לסוגים אופוסום צמרירי ואופוסום זנב-שיח; השלושה משוייכים לתת-משפחה נפרדת מיתר האופוסומים הנקראת אופוסומים צמריריים (Caluromyinae).